CELEX: 32020D0374
Language: fi
Date: 2020-03-05 00:00:00
Title: Neuvoston täytäntöönpanopäätös (YUTP) 2020/374, annettu 5 päivänä maaliskuuta 2020, Libyan tilanteen johdosta määrättävistä rajoittavista toimenpiteistä annetun päätöksen (YUTP) 2015/1333 täytäntöönpanosta

6.3.2020   
               
               
                  FI
               
               
                  Euroopan unionin virallinen lehti
               
               
                  L 71/14
               
            
         NEUVOSTON TÄYTÄNTÖÖNPANOPÄÄTÖS (YUTP) 2020/374,
         annettu 5 päivänä maaliskuuta 2020,
         Libyan tilanteen johdosta määrättävistä rajoittavista toimenpiteistä annetun päätöksen (YUTP) 2015/1333 täytäntöönpanosta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 31 artiklan 2 kohdan,
         ottaa huomioon Libyan tilanteen johdosta määrättävistä rajoittavista toimenpiteistä, ja päätöksen 2011/137/YUTP kumoamisesta 31 päivänä heinäkuuta 2015 annetun neuvoston päätöksen (YUTP) 2015/1333 (1) ja erityisesti sen 12 artiklan 1 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 31 päivänä heinäkuuta 2015 päätöksen (YUTP) 2015/1333.
                  
               
                     (2)
                  
                  
                     Yhdistyneiden kansakuntien turvallisuusneuvoston päätöslauselman 1970 (2011) nojalla perustettu Yhdistyneiden kansakuntien turvallisuusneuvoston komitea saattoi 25 päivänä helmikuuta 2020 ajan tasalle tiedot viiden sellaisen henkilön osalta, joihin kohdistetaan rajoittavia toimenpiteitä.
                  
               
                     (3)
                  
                  
                     Päätöksen (YUTP) 2015/1333 liitteet I ja III olisi näin ollen muutettava tämän mukaisesti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan päätöksen (YUTP) 2015/1333 liitteet I ja III tämän päätöksen liitteen mukaisesti.
         
         
            2 artikla
            Tämä päätös tulee voimaan päivänä, jona se julkaistaan Euroopan unionin virallisessa lehdessä.
         
         
            Tehty Brysselissä 5 päivänä maaliskuuta 2020.
            
               
                  Neuvoston puolesta
               
               
                  Puheenjohtaja
               
               T. ĆORIĆ
            
         
         
            (1)  EUVL L 206, 1.8.2015, s. 34.
      
      
         
            LIITE
            Korvataan päätöksen (YUTP) 2015/1333 liitteessä I ja III olevat merkinnät 6, 9, 23, 25 ja 27 seuraavasti:
            
               ”6.   Nimi: 1: ABU 2: ZAYD 3: UMAR 4: DORDA
               
               
                  Arvo: ei saatavilla Asema: a) Johtaja, ulkoisesta turvallisuudesta vastaava organisaatio. b) Ulkoisen tiedusteluviraston päällikkö. Syntymäaika:4.4.1944Syntymäpaikka: Alrhaybat Hyvälaatuinen alias: Dorda Abuzed OE Huonolaatuinen alias: ei saatavilla Kansalaisuus: ei saatavilla Passin nro: Libyan passi nro FK117RK0, myönnetty 25.11.2018, myönnetty Tripolissa (Voimassaolon päättymispäivä: 24.11.2026) Henkilötunnus: ei saatavilla Osoite: Libya (oletettu tila/sijainti: oleskelee Egyptissä) Luetteloon merkitsemisen päivämäärä:26.2.2011 (muutettu 27.6.2014, 1.4.2016, 25.2.2020) Muut tiedot: Merkitty luetteloon päätöslauselman 1970 15 kohdan nojalla (matkustuskielto). Merkitty luetteloon 17.3.2011 päätöslauselman 1970 17 kohdan nojalla (varojen jäädyttäminen). Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5938451”
            
            
               ”9.   Nimi: 1: AISHA 2: MUAMMAR MUHAMMED 3: ABU MINYAR 4: QADHAFI
               
               
                  Arvo: ei saatavilla Asema: ei saatavilla Syntymäaika:1.1.1978Syntymäpaikka: Tripoli, Libya Hyvälaatuinen alias: Aisha Muhammed Abdul Salam (Libyan passin nro: 215215) Huonolaatuinen alias: ei saatavilla Kansalaisuus: ei saatavilla Passin nro:
                  a) Omanin passi nro 03824970; myönnetty 4.5.2014, myönnetty Muscatissa Omanissa (Voimassaolon päättymispäivä: 3.5.2024) b) Libya 428720 c) B/011641 Henkilötunnus: 98606612 Osoite: Omanin sulttaanikunta (oletettu tila/sijainti: Omanin sulttaanikunta) Luetteloon merkitsemisen päivämäärä:26.2.2011 (muutettu 11.11.2016, 26.9.2014, 21.3.2013, 2.4.2012, 25.2.2020) Muut tiedot: Merkitty luetteloon päätöslauselman 1970 15 ja 17 kohdan nojalla (matkustuskielto ja varojen jäädyttäminen). Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5525815”
            
            
               ”23.   Nimi: 1: AHMAD 2: OUMAR 3: IMHAMAD 4: AL-FITOURI
               
               
                  Arvo: ei saatavilla Asema: Anas al-Dabbashin puolisotilaallisten joukkojen komentaja, kansainvälisen salakuljetusverkoston johtaja Syntymäaika:7.5.1988Syntymäpaikka: (mahdollisesti Sabratha, Talilin alue) Hyvälaatuinen alias: ei saatavilla Huonolaatuinen alias:
                  a) Al-Dabachi b) Al Ammu c) The Uncle d) Al-Ahwal e) Al Dabbashi Kansalaisuus: Libya Passin nro: Libyan passi nro LY53FP76; myönnetty 29.9.2015; myönnetty Tripolissa Henkilötunnus: 119880387067 Osoite: a) Garabulli, Libya b) Zawiya, Libya c) Dbabsha-Sabratah Luetteloon merkitsemisen päivämäärä:7.6.2018 (muutettu 17.9.2018, 25.2.2020) Muut tiedot: Merkitty luetteloon päätöslauselman 1970 15 ja 17 kohdan nojalla (matkustuskielto ja varojen jäädyttäminen).
               Merkitty luetteloon päätöslauselman 1970 (2011) 22 kohdan a alakohdan nojalla; päätöslauselman 2174 (2014) 4 kohdan a alakohdan nojalla; päätöslauselman 2213 (2015) 11 kohdan a alakohdan nojalla. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/
               
                  Lisätietoja
               
               Ahmad Imhamad on Anas al-Dabbashin puolisotilaallisten joukkojen komentaja, joka toimi aikaisemmin Sabrathan ja Melitan välisellä rannikkoalueella. Imhamad on merkittävä johtaja muuttajien salakuljetukseen liittyvässä laittomassa toiminnassa. Al-Dabbashin klaani ja puolisotilaalliset joukot pitävät myös yllä suhteita terroristeihin ja väkivaltaisiin ääriryhmiin. Imhamad on tällä hetkellä aktiivinen Zawiyan ympäristössä sen jälkeen, kun hänellä oli lokakuussa 2017 väkivaltaisia yhteenottoja rannikkoalueella muiden puolisotilaallisten joukkojen ja kilpailevien salakuljetusorganisaatioiden kanssa. Näissä yhteenotoissa kuoli yli 30 henkilöä, joukossa siviilejä. Jouduttuaan häädetyksi Ahmad Imhamad vannoi julkisesti 4. joulukuuta 2017 palaavansa Sabrathaan asein ja voimakeinoin. On paljon näyttöä siitä, että Imhamadin puolisotilaalliset joukot ovat suoraan osallistuneet ihmiskauppaan ja muuttajien salakuljetukseen ja että näiden joukkojen hallinnassa on muuttajien lähtöalueita, leirejä, turvataloja ja veneitä. Tiedot tukevat johtopäätöstä, että Imhamad on pitänyt muuttajia (mukaan lukien alaikäisiä) ankarissa ja joissain tapauksissa hengenvaarallisissa oloissa maalla ja merellä. Sabrathassa Imhamadin puolisotilaallisten joukkojen ja muiden vastaavanlaisten joukkojen väkivaltaisten yhteenottojen jälkeen löydettiin tuhansia muuttajia (monen tila oli vakava), joista suurinta osaa oli pidetty Anas al-Dabbashin marttyyrien prikaatin ja al-Ghulin puolisotilaallisten joukkojen keskuksissa. Al-Dabbashin klaanilla ja siihen yhteydessä olevilla Anas al-Dabbashin puolisotilaallisilla joukoilla on pitkäaikaiset suhteet Levantin islamilaiseen valtioon (ISIL) ja sen liittolaisiin.
               Useita ISILin toimijoita on ollut niiden riveissä, mukaan lukien ISILin Sabrathan ”kalifi” Abdallah al-Dabbashi. Imhamadin on myös väitetty osallistuneen heinäkuussa 2017 toteutetun Sami Khalifa al-Gharablin murhan järjestämiseen. Sabrathan kunnanvaltuusto oli nimittänyt Al-Gharablin johtamaan muuttajien salakuljetusoperaatioiden torjuntaa. Imhamadin toiminta on osaltaan lisännyt suuresti väkivaltaa ja turvattomuutta Libyan länsiosassa ja uhkaa rauhaa ja turvallisuutta Libyassa ja naapurimaissa.”
            
            
               ”25.   Nimi: 1: MOHAMMED 2: AL AMIN 3: AL-ARABI 4: KASHLAF
               
               
                  Arvo: ei saatavilla Asema: Shuhada al-Nasr -prikaatin komentaja, Zawiyan öljynjalostamon vartiokaartin päällikkö Syntymäaika:2.12.1985Syntymäpaikka: Zawiya, Libya Hyvälaatuinen alias: ei saatavilla Huonolaatuinen alias: a) Kashlaf b) Koshlaf c) Keslaf d) al-Qasab Kansalaisuus: Libya Passin nro: C17HLRL3, myönnetty 30.12.2015, myönnetty Zawiyassa Henkilötunnus: ei saatavilla Osoite: Zawiya, Libya Luetteloon merkitsemisen päivämäärä:7.6.2018 (muutettu 17.9.2018, 25.2.2020) Muut tiedot: Merkitty luetteloon päätöslauselman 1970 15 ja 17 kohdan nojalla (matkustuskielto ja varojen jäädyttäminen).
               Merkitty luetteloon päätöslauselman 1970 (2011) 22 kohdan a alakohdan nojalla; päätöslauselman 2174 (2014) 4 kohdan a alakohdan nojalla; päätöslauselman 2213 (2015) 11 kohdan a alakohdan nojalla.
               
                  Lisätietoja
               
               Mohammed al-Hadi johtaa Shuhada al-Nasr -prikaatia Zawiyassa, Libyan länsiosassa. Hänen puolisotilaallisten joukkojensa hallinnassa on Zawiyan jalostamo, joka toimii muuttajien salakuljetusoperaatioiden keskuksena. Al-Hadin hallinnassa on myös säilöönottokeskuksia kuten Nasrin säilöönottokeskus, joka on muodollisesti DCIM:n valvonnassa. Useiden lähteiden mukaan al-Hadin verkosto on asemaltaan Libyan merkittävimpiä verkostoja muuttajien salakuljetuksen ja hyväksikäytön alalla. Al-Hadilla on huomattavan paljon yhteyksiä rannikkovartioston Zawiyan paikallisyksikön päällikköön Al-Rahman al-Miladiin, jonka yksikkö pysäyttää muuttajien veneitä, jotka ovat usein kilpailevien salakuljetusverkostojen veneitä. Muuttajat viedään sitten säilöönottokeskuksiin, jotka ovat al-Nasrin puolisotilaallisten joukkojen hallinnassa ja jossa heitä pidetään kriittisissä oloissa. Libya-asiantuntijapaneeli on kerännyt todisteita muuttajista, joita on toistuvasti hakattu tai jotka, erityisesti Saharan eteläpuolisista maista ja Marokosta lähtöisin olevia naisia, on myyty paikallisilla markkinoilla ”seksiorjiksi”. Paneeli on myös todennut, että al-Hadi tekee yhteistyötä muiden aseellisten ryhmien kanssa ja on osallistunut toistuviin väkivaltaisiin yhteenottoihin vuosina 2016 ja 2017.”
            
            
               ”27.   Nimi: 1: IBRAHIM 2: SAEED 3: SALIM 4: JADHRAN
               
               
                  Arvo: ei saatavilla Asema: Aseistettujen ryhmien johtaja Syntymäaika:29.10.1982Syntymäpaikka: ei saatavilla Hyvälaatuinen alias: Ibrahim Saeed Salem Awad Aissa Hamed Dawoud Al Jadhran Huonolaatuinen alias: ei saatavilla Kansalaisuus: Libya Passin nro: S/263963; myönnetty 8.11.2012Henkilötunnus:
                  a) 119820043341 b) Henkilönumero: 137803 Osoite: ei saatavilla Luetteloon merkitsemisen päivämäärä:11.9.2018 (muutettu 25.2.2020) Muut tiedot: Äidin nimi Salma Abdula Younis. Merkitty luetteloon päätöslauselman 1970 15 ja 17 kohdan nojalla (matkustuskielto ja varojen jäädyttäminen). Linkki Interpolin ilmoitukseen YK:n turvallisuusneuvoston pakotteista: www.interpol.int/en/notice/search/un/xxxx.
               Merkitty luetteloon päätöslauselman 2213 (2015) 11 kohdan b, c ja d alakohdan nojalla; päätöslauselman 2362 (2017) 11 kohdan nojalla.
               
                  Lisätietoja
               
               
                           —
                        
                        
                           Libyan yleisen syyttäjän virasto on antanut asianomaisesta henkilöstä pidätysmääräyksen ja syyttää tätä useista rikoksista.
                        
                     
                           —
                        
                        
                           Asianomainen suoritti aseellisia iskuja ja hyökkäyksiä Libyan öljyalueella sijaitsevia öljyntuotantolaitoksia vastaan. Tuotantolaitokset tuhoutuivat iskuissa, joista viimeisin tapahtui 14. kesäkuuta 2018.
                        
                     
                           —
                        
                        
                           Öljyalueelle tehdyt hyökkäykset johtivat moniin ihmishenkien menetyksiin alueen asukkaiden parissa ja vaaransivat siviilien elämän.
                        
                     
                           —
                        
                        
                           Hyökkäysten vuoksi Libyan öljynvienti keskeytyi ajoittain vuosien 2013 ja 2018 välisenä aikana, mikä aiheutti Libyan kansantaloudelle merkittäviä menetyksiä.
                        
                     
                           —
                        
                        
                           Asianomainen yritti viedä öljyä laittomasti.
                        
                     
                           —
                        
                        
                           Asianomainen rekrytoi vierastaistelijoita toistuviin hyökkäyksiinsä Libyan öljyntuotantoaluetta vastaan.
                        
                     
                           —
                        
                        
                           Toimillaan asianomainen vaarantaa Libyan vakauden ja on esteenä Libyan puolueiden pyrkimyksille ratkaista poliittinen kriisi ja panna Yhdistyneiden kansakuntien toimintaohjelma täytäntöön.”